El termini per presentar la sol·licitud és del 27 de juny al 27 de juliol de 2019.
Quan la signatura electrònica de la persona que signa la sol·licitud acredita la representativitat amb què actua no és necessari aportar més documentació en relació a la representació.
La documentació presentada juntament amb la sol·licitud o amb els altres tràmits associats al procediment de concessió pot ser una còpia autèntica, o bé una còpia simple, sempre que, en aquest darrer cas, es manifesti a través d'una declaració que els documents adjuntats són còpies idèntiques als documents originals.
En cas que els documents ja es trobin en poder de qualsevol dels Departaments de la Generalitat de Catalunya, en aplicació del que preveu l'article 28.3 de la Llei 39/2015, d'1 d'octubre del procediment administratiu comú de les administracions públiques, la seva aportació es pot substituir per una declaració de l'entitat sol·licitant, segons la qual, no ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
Les entitats sol·licitants que hagin negociat amb l'Agència Estatal de l'Administració Tributària, l'Agència Tributària de Catalunya o la Tresoreria General de la Seguretat Social una pròrroga, un ajornament, una moratòria o qualsevol altra condició especial dels seus deutes, cal que aportin la documentació que acrediti aquesta prerrogativa especial, juntament amb la sol·licitud.
El compliment d'aquests requisits s'ha d'acreditar mitjançant la signatura de les declaracions responsables que inclourà la sol·licitud de subvenció.
Les accions de suport a la formació s'han d'executar a partir del dia següent de la data de notificació de la resolució d'atorgament i fins el 30 de novembre de 2020.
Les instruccions per a la sol·licitud es troben disponibles a https://conforcat.gencat.cat/ca/entitats/
Consulteu el manual d'usuari per a l'aplicació CONFORCAT
L'Administració té un termini màxim de sis mesos, a comptar des de la data de publicació de la convocatòria, per notificar i emetre la resolució de concessió de les subvencions.
Si transcorregut aquest període no s'ha dictat una resolució expressa, la sol·licitud s'entendrà desestimada per silenci administratiu.
La proposta de resolució provisional es notifica a les entitats sol·licitants mitjançat el Tauler electrònic de l'Administració de la Generalitat de Catalunya.
Les entitats proposades com a beneficiàries de les subvencions han de presentar, dins el termini de 10 dies hàbils, el document d'acceptació de la subvenció, segons model normalitzat.
La resolució definitiva de concessió de les subvencions es notifica també a les entitats sol·licitants mitjançat el Tauler electrònic de l'Administració de la Generalitat de Catalunya substituint la notificació individual.
La Resolució d'atorgament o de denegació de la subvenció, que no exhaureix la via administrativa, pot ser objecte de recurs d'alçada davant de la persona titular de la Secretaria General del Departament de Treball, Afers Socials i Famílies, en el termini d'un mes, a comptar de l'endemà de la notificació de la resolució, segons el que estableix l'article 121 de la Llei 39/2015, d'1 d'octubre, del Procediment Administratiu Comú de les Administracions Públiques, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.